**KOHTUMÄÄRUS**

|  |  |
| --- | --- |
| **Kohtuasja number** | 2-23-10383 |
|  |  |
| **Määruse kuupäev** | 12. august 2025 |
|  |  |
| **Kohtuametnik** | Tsiviilkolleegiumi nõunik Rainis Loit |
|  |  |
| **Kohtuasi** | **Timo Asuja hagi Riigimetsa Majandamise Keskuse vastu töölepingu ülesütlemise tühisuse tuvastamiseks koos töölepingu korraliseks ülesütlemiseks lugemisega ning hüvitise väljamõistmiseks** |
|  |  |
| **Vaidlustatud kohtulahend** | Tallinna Ringkonnakohtu 11. juuli 2025. a kohtuotsus |
|  |  |
| **Kassaator** | Timo Asuja (isikukood 38406010013), lepinguline esindaja vandeadvokaat Marko Tammann |
|  |  |
| **Kaebuse liik** | Kassatsioonkaebus |

**RIIGIKOHUS MÄÄRAB**

1. **Jätta Timo Asuja kassatsioonkaebus käiguta ja anda riigilõivu tasumiseks aega seitse kalendripäeva alates käesoleva kohtumääruse kättesaamisest.**
2. **Riigilõiv 100 eurot tasuda eelmärgitud tähtajaks Rahandusministeeriumi arvelduskontole:**

**SEB Pank – ak EE571010220229377229 (SWIFT: EEUHEE2X);**

**Swedbank – ak EE062200221059223099 (SWIFT: HABAEE2X);**

**Luminor Bank – ak EE221700017003510302 (SWIFT: RIKOEE22);**

**LHV Pank – ak EE567700771003819792 (BIC/SWIFT: LHVBEE22).**

**Riigilõivu tasumist tõendav dokument esitada Riigikohtule.**

1. **Määruse peale ei saa esitada määruskaebust (tsiviilkohtumenetluse seadustiku (TsMS) § 221 lg 3).**

1. Timo Asuja esitas 11. augustil 2025 Riigikohtule kassatsioonkaebuse Tallinna Ringkonnakohtu 11. juuli 2025. a kohtuotsuse peale. Esitatud kassatsioonkaebus on puudusega, sest kassaatoril on tasumata riigilõiv.

2. Riigilõivuseaduse  § 59 lg 151  alusel tasutakse Riigikohtule kassatsioonkaebuse esitamisel riigilõivu üks protsent tsiviilasja hinnast, arvestades kaebuse ulatust, kuid mitte alla 100 euro ja mitte üle 4760 euro. Asja materjalidest nähtuvalt on hagi hind 6158 eurot 4 senti ja arvestades kaubuse ulatust tuleb tasuda riigilõivu 100 eurot. Riigilõiv tuleb tasuda Rahandusministeeriumi arvelduskontole ning riigilõivu tasumist tõendav dokument tuleb esitada Riigikohtule.

3. TsMS § 3401 lg 1 kohaselt, kui menetlusosalise esitatud avaldus, taotlus, vastuväide või kaebus ei vasta vorminõuetele või on esitatud muude puudustega, mida saab kõrvaldada, muu hulgas kui tasumata on riigilõiv, määrab kohus tähtaja puuduse kõrvaldamiseks ja jätab menetlusdokumendi seniks käiguta. Kuna esitatud kassatsioonkaebus on puudustega, jätab Riigikohus kassatsioonkaebuse käiguta ja annab riigilõivu tasumiseks tähtaja seitse kalendripäeva alates käesoleva kohtumääruse kättesaamisest.

4. Puuduse tähtpäevaks kõrvaldamata jätmise korral keeldub Riigikohus TsMS § 679 lg 3 alusel koosmõjus TsMS § 680 lg 1 ja § 3401 lg-ga 2 kassatsioonkaebuse menetlusse võtmisest ja tagastab selle esitajale.

(allkirjastatud digitaalselt)